שאלה: אייפון אינטרנט ודומיו - בעיית הדור?: היי, קודם כל כל הכבוד על ההשקעה, על ההתאמצות, זה ברור שעושים פה עבודת קודש! והשאלה שלי- היום חיברו לנו אינטרנט בבית, כבר בשנייה הראשונה שנכנסתי לפייסבוק פעם ראשונה מהבית בהתלהבות גדולה, הרגשתי לא נורמלית. הכל הקיף אותי מכל מקום, וואטסאפ,פייסבוק,תמונות תמונות תמונות!! הרגשתי שאני מתחרפנת.וכיביתי הכל. אני מרגישה שהעולם משוגע, אנשים הופכים להיות כפייתיים כלפי כל העולם הוירטואלי, בלי זה הם בדיכאון. זה החיים שלהם, זה הקשרים שלהם. הכי נורא זה הדור שמתחתיי. הוא נולד לזה. הוא לא מכיר עולם אחר. אני מרגישה כאילו הקדוש ברוך הוא הפיל עלינו משמיים כזאת מכה. פשוט מכה.אני לא מצליחה להתחיל להבין מאיפה מתחילים להילחם בזה. מרגישה שזה חזק מאיתנו. יותר מידי חזק. וברור לי שיש גם דברים טובים בעולם החדש- הניידות, המהירות,המידע העצום, האתר המדהים הזה ועוד המון. אבל המחיר שמשלמים על זה. המחיר נראה לי לא שווה. פשוט לא. אני שואלת איך יוצאים מזה?? איך? לא על עצמי אני שואלת. על העולם אני שואלת. איך מוציאים אותנו מתוך הבוץ הזה?
תשובה: לשואלת היקרה! מלהיב לא פחות מהפייסבוק לראות שנשאלת שאלה כזו. ועל כך אין לי אלא לומר עם קצת אירוניה-קבלי like. שאלתך כפי שאמרתי יפה ומורכבת כאחד. מצד אחד הנגישות המהירות ההגעה לכל אחד בלחיצת כפתור מצד שני הזילות, הטשטוש, השקר(600 חברים?! נו באמת.). אז מה עושים?! נתחיל בכך שעצם המודעות שלך היא צוהר היא חלון, היא נותנת מרחב לעשייה. לשאלתך האם המחיר שווה את זה-האם יש לנו באמת מה לעשות בנידון? ישנה תפילה ידועה שהנקראת "תפילת השלווה"- אלי, תן בי את השלווה לקבל את הדברים שאין ביכולתי לשנותם, אומץ לשנות את אשר ביכולתי, ואת התבונה להבחין בין השניים" עלינו לקבל כי אכן המדיה מצפיה את עולמינו.לעובדה זו ישנם צדדים חיוביים וישנם את השליליים-את החיוביים עלינו לחזק להגדיל להעצים ואת השליליים עלינו להקטין עלינו לצמצם עד הבאתם לאין וכל זאת איך? נתחיל בחלוקה הפשוטה: נגישות המידע היא מבורכת, שיעורי התורה המופצים, השאלות שנשאלות ויכולות לקבל מענה מיידי יותר  וכן על זו הדרך-הם חיוביים בהחלט! הפייסבוק הדמיוני האינסטגרם ודומיהם-שליליים. מה יש ביכולתנו לעשות? קיימים שורה של מחנכים, של מדריכים של בני נוער שמביאים את התמרור העצור! שמקדמים חבר ה בצורה אישית, שפוקחים את עיניהם. את חלק מהם! את מסוגלת לעשיית מהפכים בסביבתך שלך. ראי למשל איזו מהפיכה נעשתה בתחום האינטרנט הגלובלי (שהפיל ומפיל אצלינו עדיין חללים רבים)-אבל הנה נולד אינטרנט רימון ואחריה גם הצעת חוק ריאלית בהחלט בכנסת על סינון אינטרנט קבוע בכל מחשב!! מאיזה משוגע שפשוט החליט שהגיע העת לעשות מעשה. אם כל אחד במקומו יחל בשינוי-נוכל להגיע רחוק. שינוי גדול מתחיל באדם אחד קטן.ולכן הכיבוי שלך(כפי שהגדרת) הוא למעשה הדלקת האור הן לדור העכשווי והן לדור הבא. השינוי אצלך והפעולה שאת עושה אצלך תתן את הרושם על הסביבה שלך ברצון ושלא ברצון-כי הדלקת משהו כי בחושך את פתחת את החלון. מהתרעומת שלך,ומהקריאה שלך לעשייה אני מעלה אפשרות אולי לפעול גם בצורה רחבה יותר. תוכלי להתחיל במעגל שלך-בעולם שסביבך. חשוב לי להדגיש בפניך שוב,כי את חלק מהבלוק הזה,מהזועקים,מאלו שלא נותנים לחיים לחמוק מבין ידיהם(-אל המקלדת). עמ"י משווע לאנשי אמת כמוך, שזועקים אותה שקורעים את כל הנצנצים והאיפור שיש על כל התרבות הזולה הזו. עמ"י משווע לאנשים כמוך שבחרו לפקוח את העיניים. קחי את המעגל שלך את חברותייך את חניכייך. אם כל אדם, אבוקה כמוך, ידליק את הניצוץ שלו על האחר, יפעל לשנות, להביא לפחות למודעות! האור יזרח בכל כוחו. יש תקווה לעולם, "לפני הוויה-קיים העדר".(לפני מציאות חדשה צריך שיהיה אין-כך גם נברא העולם-יש מאין.) כדי שנגיע למקום גבוה יותר אולי אנו צריכים להילחם עכשיו בריקבון שלפני הצמיחה. אשריך על המחשבה, הרצון והשאיפה! בהערכה עצומה חנן. מקווה שהייתי לעזר ואם לא-hananb1081 gmail.com